## Odluka o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja osiguranika zaposlenih u inozemstvu za godinu 1993.

### NN 77/1993 (20.8.1993.), Odluka o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja osiguranika zaposlenih u inozemstvu za godinu 1993.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 196. stavka 1. pod d) Zakona o mirovinskom i invalidskom
osiguranju ("Narodne novine", broj 26/83, 5/86, 42/87, 34/89,
57/89, 40/90, 9/91 i 26/93) i članka 6. točke 7. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
broj 58/90 i 21/92) Upravni odbor Republičkog fonda mirovinskog i invalidskog
osiguranja radnika Hrvatske na sjednici održanoj 2. srpnja 1993., donosi

## ODLUKU

### o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja osiguranika zaposlenih u inozemstvu za godinu 1993.

1. Osnovice za obračunavanje i plaćanje doprinosa i ostvarivanje prava
iz mirovinskog i invalidskog osiguranja osiguranika iz članka 15. Zakona
o mirovinskom i invalidskom osiguranju, za godinu 1993. se određuju prema
stupnju stručne spreme i to u dinarskoj protuvrijednosti DEM, prema srednjem
tečaju Narodne banke Hrvatske, prvog dana mjeseca u kojem dospijeva uplata
doprinosa i to:

1) za osobe koje rade na poslovima za koje se traži stručna sprema sedmog
ili osmog stupnja (visoka stručna sprema) i za radnike zaposlene na stranim
brodovima u svojstvu kapetana duge plovidbe ili strojara 1. klase, u dinarskoj
protuvrijednosti od 250 DEM,

2) za osobe koje rade na poslovima za koje se traži stručna sprema petog
ili šestog stupnja (viša stručna sprema, odnosno sprema visokokvalificiranog
radnika) i za

radnike zaposlene na stranim brodovima u svojstvu kapetana obalne plovidbe,
poručnika trgovačke mornarice, strojara II. klase, strojara III. klase
ili radiotelegrafista, u dinarskoj protuvrijednosti od 195 DEM,

3) za osobe koje rade na poslovima za koje se traži stručna sprema trećeg
ili četvrtog stupnja (srednja stručna sprema, odnosno sprema kvalificiranog
radnika), te za radnike zaposlene na stranim brodovima u svojstvu vođe
palube, vođe stroja, kormilara, ložača, mazačća, I. kuhara, I. konobara,
tesara, mehaničara, električara, motorista, brodovođe ili radiofonista,
u dinarskoj protuvrijednosti od 160 DEM,

4) za osobe koje rade na poslovima za koje se traži stručna sprema prvog
ili drugog stupnja (niža stručna sprema, odnosno sprema polukvalificiranog
radnika), te za radnike zaposlene na stranim brodovima u svojstvu mornara,
II. kuhara, II. konobara, ugljenara, pripravnika palube (kadeta), asistenta
stroja ili asistenta radiofonije, u dinarskoj protuvrijednosti od 120 DEM,

5) za osobe koje rade na poslovima za koje se ne traži stručna sprema,
te za radnike zaposlene na stranim brodovima u svojstvu mlaca palube, mlaca
sobe, mlaca kuhinje i čistača u dinarskoj protuvrijednosti od 105 DEM.

2. Stupanj stručne spreme iz prethodne točke ove odluke utvrđuje se
prema odgovarajućitn propisima koji vrijede na području Republike Hrvatske.

3. Doprinos za mirovinsko i invalidsko osiguranje osiguranika iz točke
1. ove odluke obračunava se i plaća prema zakonom utvrđenoj stopi za osiguranike
- osobe samostalnih djelatnosti koji su sami obveznici plaćanja doprinosa
kao i druge osiguranike kad im se plaća po vežečim propisima utvrđuje u
neto svoti, za godinu 1993.

4 Za razdoblje koje prethodi godini u kojoj je pokrenut postupak za
utvrđivanje svojstva osiguranika, doprinos za mirovinsko i invalidsko osiguranje
obračunava se i plaća prema osnovici utvrđenoj u točki 1. ove odluke i
po stopi koja vrijedi u vrijeme pokretanja postupka.

5. Osnovica za ostvarivanje prava iz mirovinskog i invalidskog osiguranja
osoba iz točke 4. ove odluke utvrđuje se u skladu s odlukom o osnovicama
osiguranja koje su se primjenjivale u razdobljima za koja se to osiguranje
priznaje.

6. Doprinos se plaća u roku od 15 dana od dana dostave rješenja.

7 Obračunati doprinosi iskazani u dinarskoj protuvrijednosti DEM plaćaju
se na dan dospijeća. Ukoliko se u tom roku ne uplate ovako obračunati doprinosi,
obračunat će se kaznene kamate od dana dospijeća do dana uplate doprinosa.

8. Danom stupanja na snagu ove odluke prestaje važiti Odluka o osnovicama
za obračunavanje i plaćanje doprinosa i za određivanje prava iz mirovinskog
i invalidskog osiguranja zaposlenih u inozemstvu za godinu 1993. ("Narodne
novine", broj 35/93).

9. Ova odluka stupa na snagu osmoga dana nakon ob jax"e u "Narodnim
novinama", a primjenjivat če se od 1. rujna 1993.

Klasa:140-13/93-01/2562

Urbroj : 341-99-01 /93

Zagreb, 2. srpnja 1993.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 77/1993-1596